[{"text_idx": "#000001", "text": "Rubiinpunane kuiv vein Po\u0303hja-Alentejost, kesksuvise metsamarjase aroomi, kergelt vu\u0308rtsikate maitsenu\u0308ansside ja siidpehmete u\u0308marate tanniinidega, osa veinist on laagerdanud kuus kuud Prantsuse tammevaatides"}, {"text_idx": "#000003", "text": "See on ta\u0308iesti uus vein Lindebrog Wines\u2019i hiljuti soetatud Alentejos asuvast Herdade da Cabeceira veinitalust, esimesest sealsest saagist. Valmistatud kolmest vo\u0303imsast ja kuumalembesest marjasordist Aragonezist, Alicante Bouschet\u2019st ja Touriga Nacional\u2019ist, on ta maitsekas, kergelt vu\u0308rtsine ja stiilne."}, {"text_idx": "#000004", "text": "Siin Alentejo veinipiirkonna sisemaal on va\u0308he vihma, palju pa\u0308ikest ja kuuma ning need punased marjad armastavad seda. Kiltkivine-savine ja toitainetevaene pinnas lisab marjadele sitkust ja veinimeistri Diogo Pereira so\u0303nul on vein just siit saanud oma ilusad siidised ja tundlikud tanniinid. Herdade da Cabeceira ja\u0308a\u0308b kuulsa vanalinnaga Evorast ja selle la\u0308hedal asuvast omapa\u0308rase ringikujulise kindlusega iidsest vaibakudumislinnakesest Arraiolosest o\u0303ige pisut po\u0303hjapoole, siinsed viinama\u0308ed asuvad 300 \u2013 350 meetri ko\u0303rgusel merepinnast."}, {"text_idx": "#000005", "text": "Selles punases veinis on rohkelt ku\u0308pseid metsamarju, ilusaid o\u0303rnu tanniine ja kerget vu\u0308rtsikust. O\u0303rn tammevaadi puudutus ei ha\u0308iri, vaid teeb ta stiilseks ja meeldivaks. Teda on lihtne juua, kuid samas on ta piisavalt to\u0303sine, et sobida kokku ka suurte liharoogadega. Aga teda vo\u0303ib julgelt pakkuda ka suupistete ja ku\u0308lma laua juurde ning tegelikult ka hamburgeri vo\u0303i pizza ko\u0303rvale. Serveerida 16 \u2013 18 kraadi juures."}, {"text_idx": "#000008", "text": "So\u0303pru kutsudes teenite so\u0303braga mo\u0303lemad boonust. Kui soovitad oma lemmikveine so\u0303pradele, kes ei ole veel MilVinhose Portugali veinidega tutvust teinud, saad nu\u0308u\u0308d anda neile oma isikliku so\u0303brakoodi."}, {"text_idx": "#000012", "text": "Lisaks void jagada ka oma koodi linki. Seda kasutades saab so\u0303ber oma esimeselt ostult MilVinhose e-poes automaatselt 15 protsenti hinnast alla."}, {"text_idx": "#000014", "text": "Quinta dos Termos Tinto 2017"}, {"text_idx": "#000015", "text": "Adega de Pego\u0303es Cabernet Sauvignon 2016"}]